Gulielmus Koch
Gulielmus (Theodisce: Wilhelm) Koch (natus in vico Dönges (Thuringia) 3 Martii 1877, mortuus in Wuppertal 7 Martii 1950) fuit vir publicus Germaniae et sodalis Factionis Theodiscae Nationalis Popularis.

Iuventus et munus 
Post scholam finitam, Koch in oppido Salzungen (Thuringia) tirocinium tignarii fecit, et anno 1897 socius opificis factus est. Tum militavit, deinde variis in locis tignarius laboravit et eodem tempore curricula studiorum de rebus socialibus et oeconomicis frequentabat. Ab anno 1905 in collegio opificum Christianorum laboravit, et annis 1913–1921 praeses foederis opificum civicum erat. Annis 1914–1917, Bello Orbis Terrarum I interfuit, ultimo tempore decurio. Post finem belli et monarchiae pro foedere opificum Christianorum laboravit.

Cursus honorum 
Annis 1919–1924 Koch, interim sodalis DNVP, decurio urbis Elberfeldiae erat, anno 1919/1920 legatus Consilii Formae Civitatis Constituendae, deinde ad mensem Novembrem 1933 etiam Dietae Imperii Germanici erat. Die 1 Februarii 1927 Administer Imperii Commeatus in consilio ministrorum Marx IV nominatus est. Hoc officio fungebatur ad 28 Iunii 1928, cum omne consilium ministrorum Marx dimitteretur.

Post cursum honorum 
Anno 1933, Koch praefectus Theatri Thaliae Wuppertal factus est.

Nexus externi 
 Biographia in libro Dietae Imperii (lingua Theodisca)
 Curriculum vitae in pagina Tabularii Foederalis Germaniae (lingua Theodisca)

Nati 1877
Mortui 1950
Participes primi belli mundani
Administri Imperii Commeatus (Germania)
Legati Consilii Formae Civitatis Constituendae (Germania 1919)
Legati Dietae Imperii Germaniae (Dictatura Nazista)
Legati Dietae Imperii Germaniae (Res publica Vimariana)